Nr.

**Decizia etapei de încadrare**

**Nr. din 2020**

**DRAFT**

Ca urmare a solicitării de emitere a acordului de mediu adresată de **SC MINING & MINERAL DEVELOPMENT SRL** din com. Ponoarele, jud. Mehedinti, inregistrata la Agentia pentru Protectia Mediului Mehedinti cu nr. 12029 din 26.08.2019**,** în baza:

* Legii nr. 292/2018 privind evaluarea impactului anumitor proiecte publice și private asupra mediului,
* Ordonanței de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

Agenția pentru protecția Mediului Mehedinți **decide**, ca urmare a consultărilor desfășurate în cadrul ședințelor Comisiei de analiză tehnică din data de 12.12.2019 si 13.02.2020, că proiectul “**Executare lucrari de prospectiune geologica pentru minereuri cuprifere si auro-argentifere in perimetrul Valea Turcului, com. Ponoarele, jud.Mehedinti”** propus a fi amplasat în județul Mehedinți, extravilanul com. Ponoarele, titular SC MINING & MINERAL DEVELOPMENT SRL

**nu se supune evaluării impactului asupra mediului**

**Justificarea prezentei decizii:**

1. **Motivele pe baza cărora s-a stabilit necesitatea neefectuarii evaluării impactului asupra mediului sunt următoarele:**
2. Proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 2, *pct. 2 Industria extractive, lit.a.:”cariere, exploatari miniere de suprafatasi de extractive a turbei, altele decat cele prevazute in anexa nr.1.*

* proiectul propus intră sub incidenţa art.28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, intrucat proiectul urmeaza a se derula in ROSCI0198 Geoparcul Platoul Mehedinti, fiind obtinut Avizul Favorabil nr. 159/22.08.2019 emis de Directia Administrarea Geoparcului Platoul Mehedinti

*Prin analiza criteriilor de selecție pentru stabilirea evaluării impactului asupra mediului din Anexa nr. 3 a Legii nr.292/2018 privind evaluarea impactului anumitor proiecte publice și private asupra mediului, lucrarile propuse in cadrul proiectului nu sunt de natura a genera un impact semnificativ asupra mediului.*

*Nu au fost observatii din partea publicului, pe toata perioada derularii procedurii*

**2.** **Caracteristicile proiectului**

**2.1** Dimensiunea și concepția întregului proiect

Investiția ce urmează să fie realizată prevede lucrări de prospectiune geologica in vederea identificarii minereurilor cuprifere si auro-argentifere in perimetrul Valea Turcului din extravilanul com. Ponoarele.

Perimetrul instituit de catre ANRM Bucuresti, in baza fisei perimetrului si a Permisului de prospectiune nr.21761/09.04.2019, in suprafata de 7,662 kmp are folosinta si destinatia cf. PUG de teren neproductiv .

Titularul proiectului: S.C. MINING & MINERAL DEVELOPMENT S.R.L. Ponoarele, are aprobate de către ANRM București efectuarea lucrărilor de prospecțiune și va executa această investiție, astfel:

- lucrări de prospecțiune geologică constând din observări directe în aflorimente și măsurători geofizice, fără afectarea suprafeței și subsolului terenurilor, pentru întreg perimetrul de prospecțiune aprobat de către A.N.R.M București cu permisul de prospecțiune nr. 21761/09.04.2019 - în suprafață de 7,662 km2 (prin care nu vor fi efectiv afectate suprafețele actuale ale terenurilor);

- lucrari de prospecțiune geologică constând din foraje, șanțuri, derocări, dezveliri și puțuri minere de suprafață – cu afectarea temporară a unor terenuri extravilane și neproductive, astfel:

- pe terenul proprietatea Primăriei Ponoarele, cu CF 50367 Ponoarele, nr. cadastral 50367 Ponoarele, concesionat pentru S.C. MINING & MINERAL DEVELOPMENT S.R.L. Ponoarele.

Pe acest teren se vor executa următoarele lucrări:

* Lucări de foraj (8 locații = cu un total de 1.200 m), amplasate și cu suprafețe stabilite

– 10 șanțuri, derocări și dezveliri - pe o suprafata totală de 200 mp, 10 locații cu o suprafață de 10 x 2 m fiecare și delimitate de următoarele coordonate (în sistem STEREO 1970):

– 10 puțuri de cercetare - pe o suprafață de 40 mp, cu o suprafață de 2 x 2 m fiecare și delimitate de următoarele coordonate (în sistem STEREO 1970)

TOTAL suprafață ocupată temporar pe terenurile proprietatea Primăriei Ponoarele, concesionate pentru S.C. MINING & MINERAL DEVELOPMENT S.R.L. Ponoarele - suprafață construită temporar = 400 mp

Accesul la lucrările de prospecțiune aprobate, constând din foraje, șanțuri, derocări, dezveliri și puțuri minere de suprafață se va realiza pe drumul DC 38 C Ponoarele.

Lucrările de cercetare geologică proiectate pe suprafața întreagă a perimetrului de prospecțiune vor consta din lucrări de la suprafață, reprezentate prin:

1 Cartare geologica de detaliu 1: 5000 7,66 km2

2 Prospecţiuni de rezistivimetrie şi polarizaţie indusă - SEV cu H=100 staţii 112

Prospecţiuni de rezistivimetrie şi polarizaţie indusă - SEV cu H=200 staţii 56

3 Investigaţii de rezistivimetrie H=200 staţii 112

Polarizaţie indusă SEV H=200 staţii 56

4 Prospecţiuni litogeochimice 125buc.puncte

Construcţiile proiectate în subteran, pe suprafața pe care societatea o deține legal în interiorul perimetrului de prospecțiune, vor consta din lucrări de excavații și în adâncime, reprezentate prin:

1 Foraje geologice 4 locaţii cu adâncime medie de 200 m

2 Foraje geologice 4 locaţii cu adâncime medie de 100 m

Lucrările de cercetare geologică proiectate pe suprafața întreagă a perimetrului de prospecțiune - care vor consta din lucrări de cercetare geologică la suprafață nu vor afecta terenurile pe care se vor executa.

**2.2** Cumularea cu alte proiecte existente și/sau aprobate

În zona proiectului nu sunt alte lucrari prevazute a fi realizate.

**2.3** Utilizarea resurselor naturale, în special a solului, a terenurilor, a apei și a biodiversității

Resursele naturale intens utilizate sunt solul si subsolul.

Solul va fi afectat în mod substanţial pe parcursul desfăşurării activităţii de explorare prin

desfăşurarea următoarelor tipuri de activităţi:

 scurgerile accidentale de produse petroliere de la autovehiculele cu care se transportă personalul sau de la utilajele de transport folosite;

 depozitarea necontrolată a materialelor folosite şi a deşeurilor rezultate, direct pe sol, în spaţii neamenajate corespunzător;

 depunerea de pulberi antrenate și transportate de vânt.

Subsolul va fi afectat prin realizarea excavaţiilor realizate pentru execuţia forajelor

* prelevarea a 125 de probe litogeochimice din subsolul imediat pentru determinari geochimice
* prelevarea a 25 de probe mineralogo-petrografice si RX si a 25 de probe pentru determinari calcografice
* prelevarea a 325 probe pt. analize chimice

Impactul asupra factorului de mediu sol şi subsol este inevitabil având în vedere specificul activităţii, dar este nesemnificativ (având în vedere mărimea suprafeţelor şi adâncimile de săpare), efectele urmând a fi diminuate prin măsurile de reconstrucţie ecologică a terenurilor afectate.

**2.4** Cantitatea și tipurile de deșeuri generate/gestionate pag 23

Deşeurile solide rezultate din activitatea de cercetare geologică de detaliu vor fi colectate şi transportate în afara perimetrului, de către firme specializate, în locuri corespunzător amenajate,

Reviziile şi reparaţiile utilajelor sau instalaţiilor se vor face periodic, conform graficelor şi specificaţiilor tehnice, în zone special amenajate acestui scop.

Cantitatea de deşeuri menajere rezultate în urma desfăşurării activităţii în perimetrul de explorare este mică, corespunzătoare numărului de persoane care îşi vor desfăşura activitatea, acestea vor fi colectate de firme de specialitare, conform prevederilor legale

**2.5** Poluarea și alte efecte negative

În faza de realizare a proiectului, stratele de sol vor fi impactate ca urmare a amenajărilor de pregătire a terenului, a căilor temporare de acces, etc., ce vor conduce la o expunere la factorii ce contribuie la eroziune superficială. Pe perioada de realizare a proiectului nu vor fi deversate în afara amplasamentului cantități de ape reziduale, iar solul decopertat va fi depozitat separat pentru a fi utilizat ulterior la amenajarea terenului.

Pentru realizarea proiectului se va face apel la utilaje sau echipamente de putere medie sau mare, dotate cu motoare de ardere internă ce vor conduce temporar la emisii de noxe atmosferice. Pe perioada de execuție a proiectului cât și pe perioada de funcționare nu se folosește apă tehnologică. Apa potabilă se va asigura pe amplasament din surse potabile.

Având în vedere activitatea propusă pentru realizarea obiectivului respectiv, nu se pune problema poluării apelor râului Cerna sau a apelor subterane.

***Aer:*** *Pe perioada execuţiei lucrărilor de construcţie*, sursele de poluare a aerului atmosferic sunt reprezentate de utilajele/echipamentele cu care se execută lucrările prevăzute prin proiect, rezultând emisii specifice arderilor motoarelor cu combustie internă. Din evaluarea făcută rezultă o cantitate medie de carburant consumat de 0,5 tone. Alte emisii care afectează factorul de mediu aer sunt cele de pulberi (praf) rezultate în timpul excavării și nivelării materialului rezultat.

***Apă****:* Potențialele surse de poluare a factorului de mediu apă sunt reprezentate de apa uzată menajeră care provine din activitățile curente (igienă) și, eventualele scurgeri accidentale de carburanți din zona utilajelor.

Pe perioada de execuție, pe amplasament se va instala o toaletă ecologică.

După execuția proiectului, anexa construită va dispune de grup social, iar apele uzate vor fi colectate într-un bazin etanș vidanjabil.

***Sol****:* *În timpul execuţiei investiției*, solul ar putea fi poluat local, în urma unor avarii, cu substanțe de natura produselor petroliere sau uleiurilor minerale provenite de la utilajele/echipamentele cu care se execută lucrările prevăzute prin proiect.

Solul vegetal va fi decopertat și depozitat separat pentru a fi reutilizat la refacerea mediului.

***Zgomot****: Pe perioada execuţiei lucrărilor de construcţie*, sursele de zgomot și vibrații sunt reprezentate de utilajele/echipamentele cu care se execută lucrările prevăzute prin proiect.

Perioadele de lucru vor coincide doar cu perioadele active diurne, pentru a se evita apariția oricăror zgomote în măsură a induce un deranj local.

Pe perioada de funcționare se estimează că nu vor exista surse potențiale de zgomot și/sau vibrații.

**2.6** Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice

Nu se vor utiliza substanţe periculoase, tehnologia nu prezintă risc de accidente majore. Datorită dimensiunilor reduse ale proiectului nu se vor degaja cantități notabile de gaze cu efect de seră.

**2.7** Riscurile pentru sănătatea umană

Nu au fost identificate efecte potențiale semnificative ale impactului generat de proict asupra populației locale sau a altor obiective de interes public. Lucrările se vor realiza pe timpul zilei.

**3. Amplasarea proiectelor**

**3.1** Utilizarea actuală și aprobată a terenului

Terenul in suprafata de 8 ha este proprietatea Primariei Ponoarele cf CF nr. 50367 ponoarele și a fost concesionat pe 49 de ani firmei SC Mining & Mineral Development SRL cf Contract nr. 9C/03.10.2016 si Avizului favorabil nr.2930 / 18.07.2019 emis de Primaria Ponoarele.

**3.2** Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:

**3.3** Capacitatea de absorbție a mediului natural

**i**. *Zone umede, zone riverane, guri ale râurilor*:nu este cazul

**ii.** *Zone costiere și mediul marin*: nu este cazul;

**iii**.*Zonele montane și forestiere*: nu este cazul;

**iv**.*Arii naturale protejate de interes național, comunitar, internațional*: nu este cazul

**v**. *Zone clasificate sau protejate conform legislației în vigoare*:nu este cazul

**vi**. *Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii și relevante pentru proiect sau în care se consideră că există astfel de cazuri*: nu este cazul;

**vii.** *Zonele cu o densitate mare a populației*:

Terenul se află în extravilanul com. Ponoarele cu o densitate mică a populației..

**viii**. *Peisajele și situri importante din punct de vedere istoric, cultural sau arheologic*: nu este cazul.

În perimetrul de explorare şi în vecinătatea acestuia nu sunt zone sau obiective de interes naţional, monumente istorice şi de arhitectură, care să poată fi afectate de viitoarea activitate de cercetare.

**4. Tipurile și caracteristicile impactului potențial**

**4.1** Importanța și extinderea spațială a impactului

Proiectul are dimensiuni medii,iar impactul asupra mediului în urma implementării proiectului va fi redus la minim prin lucrari de reconstructie ecologica

**4.2** Natura impactului

La faza de execuție sursele de poluare vor avea un impact minor asupra aerului datorită emisiilor de particule în suspensie, rezultate din săpături, emisii de poluanți specifici gazelor de eșapament rezultate de la utilajele cu care se vor executa operațiile și de la vehiculele pentru transportul materialelor.

Realizarea proiectului nu va presupune pierderea unor suprafețe de habitate naturale și seminaturale și nu va afecta habitatele, speciile de floră și faună protejate.

**4.3** Natura transfrontalieră a impactului: nu este cazul

**4.4** Intensitatea și complexitatea impactului

*În perioada de execuţie a proiectului* impactul asupra factorilor de mediu va fi nesemnificativ, sursele de poluare fiind lucrările propuse prin proiect.

*În perioada de exploatare*, impactul este pozitiv prin asigurarea de condiții pentru valorificarea superioară a terenului.

**4.5** Probabilitatea impactului: nesemnificativă

**4.6** Debutul, durata, frecvența și reversibilitatea preconizate ale impactului

Perioada de expunere la acțiunea poluanților va fi redusă, întrucât poluanţii se vor manifesta pe tronsoane ale etapelor de execuţie, iar lucrările se vor executa într-o perioadă de maxim 2 ani. În perioada de execuţie a proiectului, impactul lucrărilor asupra factorilor de mediu va fi temporar.

**4.7** Cumularea impactului cu impactul altor proiecte existente și/sau aprobate: nu este cazul

**4.8** Posibilitatea de reducere efectivă a impactului: Prin măsurile de refacere a mediului care se vor desfăşura în timpul şi la finalul perioadei de explorare, efectele asupra solului vor fi mult diminuate, la finalul lucrărilor de explorare fiind programate lucrări de reconstrucţie ecologică constând în acoperirea cu sol vegetal şi revegetalizarea acestora; suprafeţele afectate se vor încadra total în ambientul natural al zonei.

**II**. **Motivele pe baza cărora s-a stabilit necesitatea neefectuarii evaluării adecvate**

Proiectul propus este situat in aria naturala protejata Geoparcul Platoul Mehedinti, ROSCI0198 conform punctului de vedere nr. 1265/27.08.2019, emis de Biroul Calitatea Factorilor de Mediu – Biodiversitate din cadrul Agenției pentru Protecția Mediului Mehedinți.

A fost obtinut Avizul favorabil nr. 159/22.08.2019 cu conditia respectarii legislatiei in vigoare

**III.** **Motivele pe baza cărora s-a stabilit neefectuarea evaluării impactului asupra corpurilor de apă**

A fost obtinut Avizul de Gospodarire a apelor nr. 10 / 10.02.2020 de catre ABA Jiu Craiova, cu urmatoarele conditii:

* in conditiile in care se modifica prevederile prezentului aviz sau se vor executa lucrasri suplimentarefata de cele avizate, se va solicita aviz modificator, cf. Ord. MAP nr.828/2019
* lucrarile se vor executa numai pe terenuri reglementate juridic
* prezentul aviz nu se refera la rezistenta si stabilitatea lucrarilor si nu exclude obligatiovitatea solicitarii si obtinerii si a celorlate avize si acorduri legale.
* Sa aduca la cunostinta ABA Jiu data inceperii lucarilor cu 10 zile inainte de acestea si sa informeze ABA Jiu de finalizarea acestora

*Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.*

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

**Constantin Viorel VISAN**

**ȘEF SERVICIU A.A.A., INTOCMIT**

Dragoș Nicolae TARNIȚĂ Marilena FAIER

**Șef birou C.F.M.,**

Liviu CĂPRESCU Cristian MIREA